**כללים והנחיות להנדסאים**

זוג נשוי ששניהם סטודנטים במוסד המוכר ע"י מה"ט, כל אחד מהם רשאי להגיש בקשה בנפרד בהתאם לכללים שנקבעו.   
מלגת הסיוע יכולה להינתן בכל שנה מחדש בתנאים הבאים: שנתיים לתלמידים הלומדים במסגרת מסלול יום, שלוש שנים לסטודנטים הלומדים במסגרת מסלול משולב (ערב) ומסלול יום ארוך (אדריכלות, קולנוע).

**גובה המלגה לסטודנטים הפונים לסיוע במימון לימודים אשר ימצאו זכאים, יקבע עפ"י מסלול לימודים:**

|  |  |
| --- | --- |
| רמת זכאות | מסלול יום |
| א' מסלול מיוחד | 8,600 ₪ |
| ב' | 4,300 ₪ |
| ג' | 2,800 ₪ |

**מסלול מיוחד (רמת זכאות א'):**

מסלול מיוחדהמאפשר קבלת מענק בגובה מרבי של 8,600 ₪ ומיועד לסטודנטים עם ילד אחד לפחות, הלומדים לתעודת הנדסאי ונכללים לפחות באחד מהתנאים המפורטים להל"ן:

1. לסטודנט יש ילד אחד לפחות.
2. תשלום שכר לימוד שנתי בסיסי מלא בגובה של 8,157 ₪ ומעלה- מסלול בוקר או 6,703 מסלול ערב.
3. המבקש ו/או בן/ת הזוג קיבל/ו ­ קצבת הבטחת הכנסה מהמוסד לביטוח לאומי במשך 12 חודשים, מתוך 18 חודשים שקדמו לתחילת הלימודים לתואר ראשון או לתחילת לימודים במכינה הקדם אקדמית. – יש לצרף אישור.
4. המבקש  קיבל תשלום לפי חוק המזונות (הבטחת תשלום), תשל"ב – 1972 מהמוסד לביטוח לאומי במשך 12 חודשים, מתוך 18 חודשים שקדמו לתחילת הלימודים לתואר ראשון או לתחילת לימודים במכינה הקדם אקדמית. – יש לצרף אישור
5. המבקש ו/או בן הזוג קיבל "קצבה" - מלגת לימודים ועידוד השתלבות אברכי כוללים בתעסוקה ("מלגת הבטחת הכנסה לאברכים" מאגף למוסדות תורניים במשרד החינוך) במשך 12 חודשים, מתוך 18 חודשים שקדמו לתחילת הלימודים לתואר ראשון או לתחילת לימודים במכינה הקדם אקדמית. – (עדכון בדבר קבלת קצבה מתקבל האגף בכיר למוסדות תורניים במשרד החינוך – אין צורך לצרף אישור).
6. המבקש מוכר כנכה על ידי המוסד לביטוח לאומי: נקבעה לו דרגת אי כושר להשתכר בשיעור של 75% לפחות והוא מקבל קצבת נכות כללית מהמוסד לביטוח לאומי. – יש לצרף אישור.

להלן רשימת הסטודנטים אשר **אינם רשאים** לסיוע מהקרן:

1. סטודנטים ששכר הלימוד שלהם פחות מ-4,021 ₪ , לא רשאים לפנות לסיוע ובקשתם תיפסל.
2. סטודנטים אשר אינם לומדים במוסד או במגמה המוכרים ע"י מה"ט.
3. סטודנטים הזכאים לסיוע או להשתתפות מלאה במימון שכר הלימוד ממעסיק, או מכל גוף פרטי, ציבורי וממלכתי (למעט מלגות מעורבות חברתית כגון פר"ח, קרן ידידים, מלגות התאחדות הסטודנטים וכדומה).
4. סטודנטים הלומדים במימון משרד הביטחון /צה"ל / קרן לקליטת חיילים משוחררים.
5. הנדסאים הלומדים במסגרת ובפיקוח משרד החינוך כיתות י"ג – י"ד.

**לתשומת לבכם:**

יש לעיין בהנחיות המופיעות במערכת על מנת שתוכלו להגיש את הבקשה כנדרש.

הגשת בקשה לא מקנה זכאות אוטומטית לסיוע.