**אישורים הנדרשים לאימות הפרטים:**

**אישור לימודים**

אישור לימודים בציון שם התואר, הפקולטה, ושנת הלימודים לתואר.

סטודנטים באוניברסיטה הפתוחה הלומדים לתואר ראשון נדרשים לצרף תכנית לימודים שנתית בהיקף של 24 נקודות זכות או חמישה קורסים אקדמיים.   
סטודנטים במכללות אזוריות נדרשים לצרף אישור לימודים עם חסות אקדמית של האוניברסיטה הנותנת חסות למכללה.

**שכר לימוד**

אישור המפרט את סכום שכר הלימוד השנתי, כולל פירוט באחוזים של היקף מערכת הלימודים השנתית.

**מגורים בשכונות שיקום ויישובים הנכללים בפרויקט שיקום שכונות**

סטודנטים המתגוררים שנה אחת לפחות בשכונת שיקום נדרשים להחתים את מנהל צוות ההיגוי החברתי בשכונת השיקום.

סטודנטים המתגוררים ביישובים הנכללים ברשימת היישובים המסווגים באשכולות 1-6 של הלמ"ס נדרשים לצרף צילום ת.ז, כולל ספח ובו כתובת המגורים.

**בית מגורים קבוע של הסטודנטים בתקופת הלימודים- מתייחס לכל הסטודנטים (רווק, נשוי ללא ילדים ועם ילדים, חד הורי, גרוש, אלמן).**

סטודנטים המתגוררים בשנת הלימודים בדירה בשכירות חודשית או בדמי מפתח, או בדיור ציבורי, נדרשים לצרף לבקשה אישור מתאים ועדכני – תצלום של חוזה תקף או אישור עדכני על דיור בדמי מפתח/דיור ציבורי .

**ילדים עד גיל 21**

סטודנטים אשר להם ילדים עד גיל 21 נדרשים לצרף צילום תעודת זהות, כולל ספח ובו תאריכי הלידה של ילדיהם.  
במידה שלמבקשים ישנם ילדים עד גיל 21 שאינם רשומים בספח תעודת הזהות, יש לצרף צילום תעודת הזהות של הילדים ובו תאריך הלידה שלהם.

\*למעט ילדים נכים.

**אחים סטודנטים עד גיל 21**

סטודנטים ללא ילדים אשר להם אחים עד גיל 21 יש לצרף צילום ת.ז כולל תאריך הלידה.

אם יש אחים מגיל 22 יש לצרף אישור לימודים של האחים בשנת הלימודים הנוכחית במוסד להשכלה גבוהה, לתואר ראשון או שני (כולל מכינה קדם אקדמית והנדסאים), וכן צילום ת.ז של האחים ובו תאריכי הלידה שלהם.

\*למעט אחים נכים.

**שירות מילואים/צבאי/לאומי/אזרחי**סטודנטים ששירתו במילואים מיום אחד ומעלה בתקופת שנת הלימודים הקודמת נדרשים לצרף אישור מקצין הקישור של היחידה או מקצין העיר.   
במקרה של שירות צבאי/לאומי/אזרחי נדרש אישור על תקופת השירות.

**נכות רפואית במשפחה ו/או ליקויי למידה (כולל אחים/ילדים מעל גיל 21)**

במצב של נכות רפואית מעל 20% של אחד מבני המשפחה, נדרש אישור מטעם המוסד לביטוח לאומי או משרד הביטחון, בציון שיעור אחוזי הנכות ותאריך הזכאות.   
אם אובחנו לסטודנט בלבד ליקויי למידה נדרש אישור מטעם מוסד הלימודים על הזכאות לקבלת הקלות לימוד.

**שירותי הרווחה**

סטודנטים המצהירים כי משפחתם נמצאת בטיפול שירותי הרווחה נדרשים לצרף אישור עדכני לשנת הלימודים הנוכחית מלשכת הרווחה, כי המשפחה מוכרת ומטופלת.

**היעדר הכנסה/חלקיות משרה**

במצב של היעדר הכנסה של הסטודנטים, הוריהם או בן הזוג של הסטודנט, נדרש אישור מהמוסד לביטוח לאומי על זכאות לקבלת קצבת אבטלה, הבטחת הכנסה, השלמת הכנסה, קצבת נכות או קצבת שארים, פנסיה (אישור מקרנות הפנסיה) וכן יש לצרף אישור מהמעסיק המעיד על חלקיות משרה באחוזים.

**במצב שאחד ההורים נפטר, יש לצרף תעודת פטירה.**

**ניתוק קשר עם ההורים**

סטודנטים ללא ילדים המצהירים שנותק הקשר בינם לבין אחד מההורים נדרשים לצרף תצהיר משפטי של רשם בית משפט או נוטריון (עו"ד).

במקרה של ניתוק קשר משני ההורים, בדיקת הזכאות והניקוד תיעשה על סמך נתוני הסטודנטים בלבד.  
חובה לציין בתצהיר בזו הלשון "אני מצהיר כדין"

**לתשומת ליבכם,**

**לא יתקבלו** שינויים שחלו לאחר סגירת המערכת להגשת בקשה למלגה.  
במידה וחלו שינויים בתוך תקופת הגשת הבקשות הרגילה לקרן הסיוע ועד תאריך האחרון בתוך תקופה זו, ניתן להגיש ערעור, בצירוף **אישורים המעידים כי השינויים חלו טרם סגירת המערכת להגשת בקשות!**